Fra morgenstunden har Nordjylland været indhyllet i et skydække, men i løbet af formiddagen forventes det, at der går huller i skyerne, og at solen efterhånden vinder mere og mere frem. I takt med at det sker, stiger temperaturen også, og Nordjylland bliver den landsdel, der fredag får de højeste temperaturer i Danmark. Temperaturerne ser ud til at snige sig over de 25 grader. Dermed ser dagen ud til at blive årets 28. sommerdag. DMI’s definition af en sommerdag er en dag, hvor temperaturen når op over de 25 grader. Vær opmærksom på brandfare Langs de nordjyske kyster kan der forventes køligere temperaturer. Her vil temperaturerne ligge omkring 19 til 24 grader. Vindforholdene bliver fredag svage, og derfor er det en oplagt dag til udendørs aktiviteter. Sommeraftenen ser også ud til at blive både lun og vindstille, hvilket sikkert vil få mange til at trække udendørs og for eksempel tænde for grillen. Hvis der står grill på programmet, så skal man fortsat være opmærksom, da brandfaren for tiden er ekstra høj grundet tørke. Se dagens vejr herunder:

Opsummering:
Morgenen har budt på en overskyet himmel i Nordjylland, men hen på eftermiddagen klarer det op, og temperaturen kan komme over 25 grader.